Шымкентте жаңа жылдық шырша шамы жағылды
"Шымкентте жаңа жылдық шырша шамы жағылды" | "https://abai.kz/post/47257"
TITLE: Шымкентте жаңа жылдық шырша шамы жағылды
URL: https://abai.kz/post/47257
META: "Шымкентте жаңа жылдық шырша шамы жағылды" | "https://abai.kz/post/47257"
DATE: 20.12.2016
AUTHOR(s): Абай-Ақпарат
TOTAL WORDS: 146
TEXT: Бүгін Шымкенттегі Әл-Фараби алаңында жаңа жылдық шырша шамы жағылды. Бұл туралы «Абай ақпарат» порталы ОҚО әкімінің баспасөз қызметіне сілтеме жасай отырып хабарлайды. Шараға облыс әкімі Жансейіт Түймебаев пен шаһар басшысы Ғабидолла Әбдірахымов арнайы қатысып, барша қала тұрғындарын келе жатқан Жаңа жыл мерекесімен құттықтады. «Оңтүстік Қазақстан облысы жаңа жылға жаңа табыстармен келіп отыр. Күні кеше ғана ел Тәуелсіздігінің 25 жылдық мерейтойын жоғары деңгейде атап өттік. Ширек ғасырлық жемісті жұмыстарға оңтүстікқазақстан халқының да қосып отырған үлесі орасан», - деді облыс әкімі Жансейіт Қансейітұлы Түймебаев. Қала тұрғындары енді жаңа жылды қарсы алуға қамданып-ақ кетті. Әл-Фараби алаңында өткен іс-шараға 400-ге жуық өнерпаз қатысып, арнайы шеру ұйымдастырды. 200-ге тарта Аяз ата мен қарша қыз ертегі кейіпкерлерінен көрініс қойды. Мерекелік шара соңы отшашуларға ұласты. Қала әкімдігі тарапынан Жаңа жылдық көріктендіру жұмыстары кезінде шаһардың 3 нүктесінде Жаңа жылдық шырша шамы жағылды. Олар жеке-жеке Әл-Фараби алаңында, Шәмші аллеясы мен облыстық әкімшілік-іскерлік орталығында орналасқан. Abai.kz
